Illyustrativ foto Joriy yilning 3 sentabr kuni Toshkent shahar Sergeli tumanida jinoyat yuz berdi. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar qilmoqda. Ma’lum bo‘lishicha, shu tumanda yashovchi Yu.G. mast holda shu tumanda yashovchi D.M. boshqaruvidagi “Neksiya” rusumli avtomashinada yo‘lovchi sifatida ketayotib, kelib chiqqan o‘zaro janjal oqibatida haydovchining ko‘krak qismiga pichoq urib jarohat yetkazgan. Natijada D.M. kasalxonaga yotqizilgan. Yu.G. ushlangan. Holat yuzasidan jinoyat ishi qo‘zg‘atilib, tergov harakatlari olib borilmoqda.